Rusiya Şimalı Milli Parkı

"Rus Şimalı" — Rusiya ərazisində yerləşən xüsusi qorunan ərazi. İnzibati cəhətdən Voloqod vilayəti, Kirillov rayonu ərazisində yerləşir.

Milli park 20 mart 1992-ci ildə Rusiya Federasiyasının № 182 qərarı ilə təsis edilmişdir. Hədəf diyarın gözəl təbiətinin və tarixi-mədəni komplekslərin qorunması olmuşdur.

Milli parkın ərazisi 166 400 ha-dır. Ərazisinin 116 100 hektarı meşə sahəsindən ibarətdir. 54,4 % ərazi təsərrüfat əhəmiyyəti daşımıyan torpaqlardan ibarətdir. Park Beloe, Voje və Kubeskoe gölləri həmdəvərində yerləşir. Burada iri göllərdən başqa kiçik gölməçələrdə vardır. Milli park ərazisinə daxil olan su tutarları, çaylar, axalar Xəzər dənizi hövzəsinə daxildir. Modlone və Porozovisa çayları hövzəsində çoxlu sayda arxioloji tapıntılar aşkarlanmışdır. Paleolit dövrü istisna olaraq digər dövrlərin qalıqlarına rast gəlinir.

Bu torpaq özünün zəngin tarixi keçmişi ilə məşhurdur. Park ərazisində 2010-cu ilə olan məlumata görə 17 min. insan yaşayır.

 Yerləşməsi 
Milli park vilayət mərkəzi olan Voloqda şəhərindən 120 km şimal-qərbdə yerləşir. Park ərazisindən avtomobil yolları keçir:
 Voloqda — Vıterqa,
 Kirillov — Çarozero,
 Kirillov — Belozersk,
 Kirillov — Çerepoves.

Parka daxil olan su hözəsi böyük əhəmiyyətə malikdir. Volqa-Baltik yolu və Şimali-Dvina şlyoz sistemi bu baxımdan seçilir. Burada olan mühüm nəqliyyat sistemləri 1825–1828-ci illər arasında inşa edilmişdir. Bu şəbəkə 5 süni kanal və 7 şlyuzdan ibarətdir.

 Turizm 
Park ərazisində 8 tur həyata keçirilir. Burada 5 uşaq istirahət düşərgəsi və böyüklər üçün isə yay düşərgələri fəaliyyət göstərir.

 Təbiəti 
Park ərazisində iki meşə massivi yerləşir: Şaqlo-Bofunov ə Sokolski. Meşələr şimal fauna və flosı ilə zəngindir. Burada yayılmış bitki və heyvan növlərinin böyük qismi Rusiya Federasiyasının Qırmızı Kitabına daxil edilmişdir.

 İstinadlar 

 Xarici keçidlər 
 "Rus Şimalı" milli parkı
 Rəsmi sayt "Rus Şimalı" milli parkı

Kateqoriya:Rusiya milli parkları
Kateqoriya:1992-ci ildə yaradılmış qoruq əraziləri